galenus.ad-glauconem-de-medendi-methodo-libri-ii 1.6
Ὁ δὲ τεταρταῖος , χρὴ γὰρ καὶ τούτου τὰ γνωρίσματά σοι γράψαι , τὸ μὲν ἐναργέστατον ἑαυτοῦ τεκμήριον ἐνδείκνυται κατὰ τὴν ἀρχὴν τῶν παροξυσμῶν , ἡνίκα ῥιγῶσιν ἔτι οἱ νοσοῦντες . ἱκανῶς γὰρ ἀραιοὶ καὶ βραδεῖς αὐτῶν οἱ σφυγμοὶ γίγνονται · κατὰ δὲ τὰς ἀκμὰς ἢ καὶ αὐξανομένων ἔτι ταχεῖς μὲν ἀνάγκη καὶ πυκνοὺς εἶναι · σώζεται ﻿ δ’ ὅμως καὶ τότε ἡ ἴδιος αὐτῶν βραδύτης τε καὶ ἀραιότης , εἰ τὸ προσγεγονὸς τάχους καὶ τῆς πυκνότητος τῶν παροξυσμῶν λογίσαιο . καὶ γὰρ οὖν καὶ εἰ παραβάλοις τὴν ἀκμὴν τοῦ τεταρταίου πυρετοῦ , τῇ τοῦ τριταίου ἀκμῇ πολλῷ τινί σοι δόξουσι θᾶττόν τε καὶ πυκνότερον ἐν τοῖς τριταίοις αἱ ἀρτηρίαι σφύζειν · καὶ αὐτῆς δὲ τῆς μιᾶς κινήσεως ἐν τῷ τεταρταίῳ πυρετῷ τὸ ἀνώμαλον ἐνδείκνυται τὴν ἰδέαν αὐτοῦ . τὴν γὰρ κοινὴν ἁπάντων τῶν πυρετῶν ἐν μιᾷ προσβολῇ τῆς ἀρτηρίας ἀνωμαλίαν ἐναργεστάτην ἐστὶν εὑρεῖν ἐν τούτῳ . πολλῷ γάρ τινι τήν τε ἀρχὴν τῆς κινήσεως καὶ τὸ τέλος ὠκύτερον εὑρήσεις τῶν μέσων · οὐ μὴν δὲ ἐπὶ τῶν τριταίων ὧδ’ ἔχει · βραχεῖα γὰρ ἐν αὐτοῖς ἡ ὑπεροχὴ τοῦ τάχους ἐστὶ καὶ μάλιστα κατὰ τὰς ἀκμάς . ἀλλὰ καὶ τὰ τῆς θερμασίας γνωρίσματα διαφερόντως αὐτοῖς ἔχει . τὸ γὰρ θερμὸν καὶ τὸ διακαὲς καὶ τὸ οἷον ζέον τῶν τριταίων πυρετῶν οὐκ ἂν εὕροις ἐν τεταρταίοις . ταυτὶ μὲν οὖν τὰ μέγιστα σημεῖα , τὰ δ’ ἄλλα τὰ ἔξωθεν , οὐδὲ γὰρ χρὴ ταῦτα παραλιπεῖν , ἀλλὰ τήν τε φύσιν ἐπισκοπεῖσθαι τοῦ νοσοῦντος , εἰ μελαγχολικωτέρα · καὶ τὸν καιρὸν τοῦ ἔτους , εἰ φθινόπωρον · καὶ τὴν παροῦσαν κατάστασιν , εἰ ἀνώμαλος . οὕτω δὲ καὶ τοῦ χωρίου τὴν φύσιν καὶ τῶν ἐπιδημούντων νοσημάτων · καὶ εἰ σπλὴν μέγας εἴη καὶ ἄτακτοι πυρετοὶ προηγήσαντο καὶ ἡ ἡλικία τῆς ἀκμῆς ἐπέκεινα καὶ εἰ μεθ’ ἱδρῶτος παύοιντο · χολῆς δὲ ξανθῆς ἔμετον ἐν τούτοις τοῖς πυρετοῖς μὴ προσδοκᾷν , ὥσπερ οὐδ’ ἐν τοῖς ἀμφημερινοῖς , ἴδιον γὰρ τῶν τριταίων τοῦτο . παυσαμένων δὲ τοῦ πυρέττειν , εἰ τὸ τοῦ πυρετοῦ σημεῖον ἔτι παραμένοι καὶ οἱ σφυγμοὶ τῶν κατὰ φύσιν ἀραιότεροί τε καὶ βραδύτεροι γίγνονται , τεταρταῖος ἂν εἴη σαφῶς ὁ τοιοῦτος πυρετός .
Lemmas: ὁ δέ τεταρταῖος , χρή γάρ καί οὗτος ὁ γνώρισμα σύ γράφω , ὁ μέν ἐναργής ἑαυτοῦ τεκμήριον ἐνδείκνυμι κατά ὁ ἀρχή ὁ παροξυσμός , ἡνίκα ῥιγέω ἔτι ὁ νοσέω . ἱκανός γάρ ἀραιός καί βραδύς αὐτός ὁ σφυγμός γίγνομαι · κατά δέ ὁ ἀκμή ἤ καί αὐξάνω ἔτι ταχύς μέν ἀνάγκη καί πυκνός εἰμί · σῴζω ﻿ δέ ὅμως καί τότε ὁ ἴδιος αὐτός βραδυτής τε καί ἀραιότης , εἰ ὁ προσγίγνομαι τάχος καί ὁ πυκνότης ὁ παροξυσμός λογίζομαι . καί γάρ οὖν καί εἰ παραβάλλω ὁ ἀκμή ὁ τεταρταῖος πυρετός , ὁ ὁ τριταῖος ἀκμή πολύς τις σύ δοκέω ταχύς τε καί πυκνός ἐν ὁ τριταῖος ὁ ἀρτηρία σφύζω · καί αὐτός δέ ὁ εἷς κίνησις ἐν ὁ τεταρταῖος πυρετός ὁ ἀνώμαλος ἐνδείκνυμι ὁ ἰδέα αὐτός . ὁ γάρ κοινός ἅπας ὁ πυρετός ἐν εἷς προσβολή ὁ ἀρτηρία ἀνωμαλία ἐναργής εἰμί εὑρίσκω ἐν οὗτος . πολύς γάρ τις ὁ τε ἀρχή ὁ κίνησις καί ὁ τέλος ὠκύς εὑρίσκω ὁ μέσος · οὐ μήν δέ ἐπί ὁ τριταῖος ὧδε ἔχω · βραχύς γάρ ἐν αὐτός ὁ ὑπεροχή ὁ τάχος εἰμί καί μάλα κατά ὁ ἀκμή . ἀλλά καί ὁ ὁ θερμασία γνώρισμα διαφερόντως αὐτός ἔχω . ὁ γάρ θερμός καί ὁ διακαής καί ὁ οἷος ζέω ὁ τριταῖος πυρετός οὐ ἄν εὑρίσκω ἐν τεταρταῖος . οὗτος μέν οὖν ὁ μέγας σημεῖον , ὁ δέ ἄλλος ὁ ἔξωθεν , οὐδέ γάρ χρή οὗτος παραλείπω , ἀλλά ὁ τε φύσις ἐπισκοπέω ὁ νοσέω , εἰ μελαγχολικός · καί ὁ καιρός ὁ ἔτος , εἰ φθινόπωρον · καί ὁ πάρειμι κατάστασις , εἰ ἀνώμαλος . οὕτως δέ καί ὁ χωρίον ὁ φύσις καί ὁ ἐπιδημέω νόσημα · καί εἰ σπλήν μέγας εἰμί καί ἄτακτος πυρετός προηγέομαι καί ὁ ἡλικία ὁ ἀκμή ἐπέκεινα καί εἰ μετά ἱδρώς παύω · χολή δέ ξανθός ἔμετος ἐν οὗτος ὁ πυρετός μή προσδοκάω , ὥσπερ οὐδέ ἐν ὁ ἀμφημερινός , ἴδιος γάρ ὁ τριταῖος οὗτος . παύω δέ ὁ πυρέσσω , εἰ ὁ ὁ πυρετός σημεῖον ἔτι παραμένω καί ὁ σφυγμός ὁ κατά φύσις ἀραῖος τε καί βραδύς γίγνομαι , τεταρταῖος ἄν εἰμί σαφής ὁ τοιοῦτος πυρετός .